CELEX: 32014R0791
Language: sl
Date: 2014-07-22 00:00:00
Title: Uredba Sveta (EU) št. 791/2014 z dne 22. julija 2014 o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom

23.7.2014   
            
            
               SL
            
            
               Uradni list Evropske unije
            
            
               L 217/5
            
         UREDBA SVETA (EU) št. 791/2014
   z dne 22. julija 2014
   o spremembi Uredbe (ES) št. 1210/2003 o nekaterih posebnih omejitvah gospodarskih in finančnih odnosov z Irakom
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Skupnega stališča Sveta 2003/495/SZVP z dne 7. julija 2003 o Iraku in o razveljavitvi skupnih stališč 96/741/SZVP in 2002/599/SZVP (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (ES) št. 1210/2003 (2) določa omejevalne ukrepe za Irak v skladu s Skupnim stališčem 2003/495/SZVP in Resolucijo Varnostnega sveta Združenih narodov 1483 (2003).
            
         
               (2)
            
            
               Treba bi bilo združiti odstavka 3 in 4 člena 4 Uredbe (ES) št. 1210/2003, ki določata, da je fizičnim ali pravnim osebam, organizacijam ali entitetam, navedenim v Prilogi IV, prepovedano, neposredno ali posredno, dajati na voljo ali v njihovo korist kakršna koli sredstva ali gospodarske vire, ki bi taki osebi, skupini ali entiteti omogočili pridobivanje sredstev, blaga ali uslug.
            
         
               (3)
            
            
               Svet je 22. julija 2014 sprejel Sklep 2014/484/SZVP (3), ki prepoveduje neposredno ali posredno dajati na voljo sredstva ali gospodarske vire v korist oseb in subjektov s seznama. Posebne izjeme so predvidene za sredstva in gospodarske vire, ki so: (a) potrebni za zadovoljevanje osnovnih potreb, (b) namenjeni izključno za plačilo razumnih honorarjev in nadomestil za stroške zagotavljanja pravnih storitev, (c) namenjeni izključno za plačilo pristojbin ali stroškov storitev za hrambo ali vzdrževanje zamrznjenih sredstev in gospodarskih virov, ali (d) potrebni za kritje izrednih izdatkov.
            
         
               (4)
            
            
               Primerno je tudi posodobiti Uredbo (ES) št. 1210/2003 z nedavnimi podatki glede opredelitve pristojnih organov, ki so jih zagotovile države članice.
            
         
               (5)
            
            
               Uredbo (ES) št. 1210/2003 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Uredba (ES) št. 1210/2003 se spremeni:
   
               1.
            
            
               člen 4 se spremeni:
               
                           (a)
                        
                        
                           odstavek 3 se nadomesti z naslednjim:
                           „3.   Fizičnim ali pravnim osebam, organom ali subjektom, navedenim v Prilogi IV, je prepovedano neposredno ali posredno dajati na voljo ali v njihovo korist kakršna koli sredstva ali gospodarske vire.“;
                        
                     
                           (b)
                        
                        
                           odstavek 4 se črta;
                        
                     
         
               2.
            
            
               člen 4a se nadomesti z naslednjim:
               „Člen 4a
               Prepoved iz člena 4(3) ne povzroči nikakršne odgovornosti za zadevne fizične ali pravne osebe ali entitete, če niso vedeli ali niso imeli utemeljenega razloga za sum, da bi njihovo ravnanje lahko kršilo to prepoved.“;
            
         
               3.
            
            
               člen 5 se nadomesti z naslednjim:
               „Člen 5
               1.   Člen 4 finančnim ali kreditnim institucijam, ki prejemajo sredstva, ki jih tretje strani prenesejo na račune oseb, subjektov ali organov s seznama, ne preprečuje kreditiranja zamrznjenih računov, pod pogojem, da se vsak priliv na tak račun tudi zamrzne. Finančne ali kreditne institucije o takih transakcijah nemudoma obvestijo pristojne organe.
               2.   Pristojni organi, navedeni na spletnih mestih iz Priloge V, lahko z odstopanjem od člena 4(3) in pod pogoji, ki se jim zdijo primerni, odobrijo razpolaganje z nekaterimi sredstvi ali gospodarskimi viri, ko ugotovijo, da so zadevna sredstva ali gospodarski viri:
               
                           (a)
                        
                        
                           potrebni za zadovoljevanje osnovnih potreb fizičnih ali pravnih oseb, subjektov ali organov s seznama v Prilogi IV, in njihovih vzdrževanih družinskih članov, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za javne storitve;
                        
                     
                           (b)
                        
                        
                           namenjeni izključno za plačilo razumnih honorarjev in nadomestil za stroške zagotavljanja pravnih storitev;
                        
                     
                           (c)
                        
                        
                           namenjeni izključno za plačila pristojbin ali stroškov storitev za rutinsko hrambo ali vzdrževanje zamrznjenih sredstev ali gospodarskih virov; ali
                        
                     
                           (d)
                        
                        
                           potrebni za kritje izrednih izdatkov, če zadevni pristojni organ vsaj dva tedna pred odobritvijo pristojnim organom vseh drugih držav članic in Komisiji uradno sporoči razloge, na podlagi katerih meni, da je treba izdati posamezno odobritev.
                        
                     3.   Zadevna država članica obvesti druge države članice in Komisijo o vseh odobritvah, izdanih na podlagi tega člena.“;
            
         
               4.
            
            
               Priloga V se nadomesti z besedilom iz Priloge k tej uredbi.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. julija 2014
      
         
            Za Svet
         
         
            Predsednica
         
         C. ASHTON
      
   
   
      (1)  UL L 169, 8.7.2003, str. 72.
   
      (2)  Uredba Sveta (ES) št. 1210/2003 z dne 7. julija 2003 o nekaterih posebnih omejitvah gospodarskih in finančnih odnosov z Irakom in razveljavitvi Uredbe (ES) št. 2465/96 (UL L 169, 8.7.2003, str. 6).
   
      (3)  Sklep Sveta 2014/484/SZVP z dne 22. julija 2014 o spremembi Skupnega stališča 2003/495/SZVP o Iraku (glej stran 38 tega Uradnega lista).
   
      PRILOGA
      
         
            „PRILOGA V
            Spletna mesta za informacije o pristojnih organih iz členov 5, 6, 7 in 8 ter naslov za uradna obvestila Evropski komisiji
            A.   Pristojni organi posameznih držav članic:
            BELGIJA
            http://www.diplomatie.be/eusanctions
            BOLGARIJA
            http://www.mfa.bg/en/pages/135/index.html
            ČEŠKA
            http://www.mfcr.cz/mezinarodnisankce
            DANSKA
            http://um.dk/da/politik-og-diplomati/retsorden/sanktioner/
            NEMČIJA
            http://www.bmwi.de/DE/Themen/Aussenwirtschaft/aussenwirtschaftsrecht,did=404888.html
            ESTONIJA
            http://www.vm.ee/est/kat_622/
            IRSKA
            http://www.dfa.ie/home/index.aspx?id=28519
            GRČIJA
            http://www.mfa.gr/en/foreign-policy/global-issues/international-sanctions.html
            ŠPANIJA
            http://www.exteriores.gob.es/Portal/es/PoliticaExteriorCooperacion/GlobalizacionOportunidadesRiesgos/Documents/ORGANISMOS%20COMPETENTES%20SANCIONES%20INTERNACIONALES.pdf
            FRANCIJA
            http://www.diplomatie.gouv.fr/autorites-sanctions/
            HRVAŠKA
            http://www.mvep.hr/sankcije
            ITALIJA
            http://www.esteri.it/MAE/IT/Politica_Europea/Misure_Deroghe/
            CIPER
            http://www.mfa.gov.cy/sanctions
            LATVIJA
            http://www.mfa.gov.lv/en/security/4539
            LITVA
            http://www.urm.lt/sanctions
            LUKSEMBURG
            http://www.mae.lu/sanctions
            MADŽARSKA
            http://en.nav.gov.hu/criminal_branch_of_NTCA/restrictive_measures/European_Unions_consolidated_sanctions_list
            MALTA
            https://www.gov.mt/en/Government/Government%20of%20Malta/Ministries%20and%20Entities/Officially%20Appointed%20Bodies/Pages/Boards/Sanctions-Monitoring-Board-.aspx
            NIZOZEMSKA
            www.rijksoverheid.nl/onderwerpen/internationale-vrede-en-veiligheid/sancties
            AVSTRIJA
            http://www.bmeia.gv.at/view.php3?f_id=12750&LNG=en&version=
            POLJSKA
            http://www.msz.gov.pl
            PORTUGALSKA
            http://www.portugal.gov.pt/pt/os-ministerios/ministerio-dos-negocios-estrangeiros/quero-saber-mais/sobre-o-ministerio/medidas-restritivas/medidas-restritivas.aspx
            ROMUNIJA
            http://www.mae.ro/node/1548
            SLOVENIJA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVAŠKA
            http://www.mzv.sk/sk/europske_zalezitosti/europske_politiky-sankcie_eu
            FINSKA
            http://formin.finland.fi/kvyhteistyo/pakotteet
            ŠVEDSKA
            http://www.ud.se/sanktioner
            ZDRUŽENO KRALJESTVO
            https://www.gov.uk/sanctions-embargoes-and-restrictions
            B.   Naslov za pošiljanje uradnih obvestil Evropski komisiji:
            
                        European Commission
                     
                  
                        Service for Foreign Policy Instruments (FPI)
                     
                  
                        EEAS 02/309
                     
                  
                        1049 Bruxelles/Brussel
                     
                  
                        BELGIQUE/BELGIË
                     
                  
                        E-naslov: relex-sanctions@ec.europa.eu“.